CELEX: 22007D0139
Language: mt
Date: 2007-10-26 00:00:00
Title: Deċiżjoni tal-Kumitat Konġunt taż-ŻEE Nru 139/2007 tas- 26 ta' Ottubru 2007 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

10.4.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 100/64
               
            DEĊIŻJONI TAL-KUMITAT KONĠUNT TAŻ-ŻEE
      Nru 139/2007
      tas-26 ta' Ottubru 2007
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 104/2007 tat-28 ta' Settembru 2007 (1).
               
            
                  (2)
               
               
                  Ir-Regolament tal-Kummissjoni (KE) Nru 1883/2006 tad-19 ta' Diċembru 2006 li jistipula metodi ta' kampjunament u analiżi għall-kontroll uffiċjali tal-livelli ta' dijossina u ta' PCB li jixbhu lid-dijossina f'ċerti prodotti ta' l-ikel (2) għandha tkun inkorporata fil-Ftehim.
               
            
                  (3)
               
               
                  Ir-Regolament (KE) Nru 1883/2006 jħassar id-Direttiva tal-Kummissjoni 2002/69/KE (3), li tinsab inkorporata fil-Ftehim u li konsegwentement għandha titħassar taħt dan il-Ftehim.
               
            
                  (4)
               
               
                  Din id-deċiżjoni m'għandhiex tapplika għal Liechtenstein,
               
            IDDEĊIEDA KIF ĠEJ:
      Artikolu 1
      Il-Kapitolu XII ta' l-Anness II tal-Ftehim għandu jiġi emendat kif ġej:
      
                  1)
               
               
                  Il-punt li ġej għandu jiddaħħal wara l-punt 54zzzm (Deċiżjoni tal-Kummissjoni 2006/677/KE):
                  
                              “54zzzn.
                           
                           
                              
                                 32006 R 1883: Regolament tal-Kummissjoni (KE) Nru 1883/2006 tad-19 ta' Diċembru 2006 li jistipula metodi ta' kampjunament u analiżi għall-kontroll uffiċjali tal-livelli ta' dijossina u ta' PCB li jixbhu lid-dijossina f'ċerti prodotti ta' l-ikel (ĠU L 364, 20.12.2006, p. 32).”
                           
                        
            
                  2)
               
               
                  It-test tal-punt 54zzc (Direttiva tal-Kummissjoni 2002/69/KE) għandu jitħassar.
               
            Artikolu 2
      It-testi tar-Regolament (KE) Nru 1883/2006 bl-Iżlandiż u n-Norveġiż, li għandhom jiġu ppubblikati fis-Suppliment taż-ŻEE tal-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fis-27 ta' Ottubru 2007, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ZEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE tal-Ġurnal Uffiċjali ta' l-Unjoni Ewropea.
      
         Magħmul fi Brussell, 26 ta' Ottubru 2007.
         
            
               Għall-Kumitat Konġunt taż-ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 47, 21.2.2008, p. 21.
      
         (2)  ĠU L 364, 20.12.2006, p. 32.
      
         (3)  ĠU L 209, 6.8.2002, p. 5.
      
         (*)  Ebda ħtiġijiet kostituzzjonali ma huma indikati.